Cumulus stellarum apertus
Cumulus stellarum apertus est grex stellarum qui plus quam circiter viginti usque ad nonnulla milia stellarum continet quae satis aequabiles sitae neque in medio confertae sunt. Tamen ab aliis stellis circumiectorum distinguendae sunt. (Greges magis conferti cumuli stellarum globosi vocantur.) Cumuli stellarum e nubibus molecularibus orti sunt. Materie nubis contracta stellae aequales partae sunt quae vi gravitatis cohibentur. Quo artius stellae congregatae sunt, eo diutius cumulus manet, nam gravitate aliarum stellarum ac cumuli stellarum motione propria ea congregatio paulatim—id est intra deciens ac viciens miliens centena milia ( 1 ⋅ {\displaystyle 1\cdot } ad 2 ⋅ 10 9 {\displaystyle 2\cdot 10^{9}} ) annorum—dissolvitur.